Coscolla - Biquipedia, a enziclopedia libre

# Coscolla

### De Biquipedia

Coscolla
Coscolla
Clasificazión zentifica

Dominio: | Eukaryota
Reino: | Plantae
Dibisión: | Magnoliophyta
Clase: | Magnoliopsida
Orden: | Fagales
Familia: | Fagaceae
Chenero: | Quercus
Espezie: | Q. coccifera

Nomenclatura binomial
Quercus coccifera L.

Ista fuella ye escrita en baixo sobrarbés.

A coscolla (Quercus coccifera (L., 1758)) ye un arbusto de fuella perenne, berda toda l'añada, que no alza si que bello par de metros d'altaria (muy pocas begadas plega ent'o porte arborio). Gosa á estar ramificau dend'es alazez de ra base suya, fendo que ras brancas, de berla grisa ó blanca, s'entaranan dixando l'aintror d'o matullo cuasi impenetrable.

As suyas fuellas son simples, alternas, mimbranosas e richidas, sines de pilosidaz en garra cara. Os marchens foliars son ondeyaus con punchas más u menos numbrosas. A colorazión ye intensament berda, con forma agüebada u luenga, e ra superfizie brillante e lustrosa.

Fuellas dera Coscolla

As flors estan, como en tot ro chenero Quercus, separadas por sexos. As flors masclo son chicolonas, con l'embolique fendo forma de copa, trestallada en 4, 5 ó enta 6 diants e con un numbro bariau d'estambres (d'entre 4 e 10). Forman collas en forma d'espica corta, de color amarillenco, primetas e penchadas d'as brancas.

As flors fembra libran d'a mesma planta, pero nomás cuan as masculinas son ya xucas (ta ebitar l'autofecundazión). Anisoladas u en collas de dos ó tres, a fecundazión ye eolofila.

O fruito d'ista planta ye una bailota que contiene nomás que un embrión. Son dicotiledonias, e ros cotiledons pueden separar-se lonchitudinalment cuan ra bailota ye abierta. Una carauteristica d'istas bailotas ye que no s'empregan ta garra bestiar, porque ro suyo gusto ye muy amargo e ros animals las dixan.

## [Editar] Enrastres Externos

- Wikispecies tién informazión adizional sobre Cocollas.

Retrieved from "http://an.wikipedia.org../../../c/o/s/Coscolla.html"

Categorías: Articlos en Sobrarbe | Quercus | Arbustos

##### Views

- Articlo
- Descusión
- Current revision

##### Rechirar

##### Atras luengas

- Català
- English
- Esperanto
- Español
- Français
- Italiano
- Nederlands
- Português